Muslimansko bratstvo-radikali ili...
Organizacija ima problem – neki u inostranstvu je smatraju previše radikalnom, dok neki u Egiptu veruju da se previše prilagođava.
Ako je politički cilj dopasti se najširoj bazi, onda kandidat Muslimanskog bratstva Amr Zaki veoma dobro obavlja svoj posao. Njegova glavna tema, nimalo iznenađujuće, jeste islam, kao utočište svih političkih, ekonomskih i socijalnih zbivanja. Ipak, čovek za koga neki strahuju da predstavlja korak nazad za žene i verske manjine, u radničkoj četvrti Kaira deli scenu sa organizatorkom ženske zajednice...i hrišćanskim sveštenikom iz komšiluka. Kao surpotnost strahovanju Zapada od jačanja islamskog uticaja posle Arapskog proleća, Zaki se obraća predstavnicima stranih medija u prvom redu sa pragmatičnom porukom. Zaki, inače urbanista koji ima poslovne interese i u inostranstvu, kombinacija je onog što izgleda da žele mnogi u Egiptu – prosperiteta srednje klase – on govori o razvoju stanovanja, industrijskim centrima, novim bolnicama, zadržavajući pri tome duboko religiozno verovanje. A to je u skladu sa stavom koji privlači većinu u ovoj biračkoj jedinici. Pitanje je da li će pri tome i ostati. Dugogodišnji disident, izdavač Hišam Kasem, kaže da većina političkih snaga ne misli tako. Proteklih dana se ponovo množe optužbe za oportunizam, zbog šurovanja Muslimanskog bratstva sa vladajućim vojnim savetom, za koje neki kažu da je na uštrb njegovih protivnika na Trgu Tahrir. Iako Bratstvo u najvećoj meri ne učestvuje u najnovijem krugu demonstracija, Zaki izražava podršku demonstrantima. Izdavač Kasem međutim kaže da se posle svih svojih obećanja, Bratstvo previše istanjilo. Ali nešto sa čime su saglasni i Kasem i Zaki je to da su izbori jedini put napred. Kakav god bude smer Muslimanskog bratstva u budućnosti, za ove izbore, Zaki je prihvatio duh samog procesa.